Broj: UPI-354/24-42/7 Podgorica, 25.09.2024. godine

Savjet Agencije za zaštitu konkurencije, na osnovu člana 20f stav 1 tačka 5, 30 i 56 stav 1 tačka 3 Zakona o zaštiti konkurencije („Sl. list CG“, br. 44/12, 13/18 i 145/21), člana 18 Zakona o upravnom postupku („Sl. list CG“, br. 56/14, 20/15, 40/16 i 37/17) i člana 2 stav 1 tačka 9 Tarifnika o visini naknada koje se plaćaju u postupku pred Agencijom za zaštitu konkurencije („Sl. list CG“, broj 14/13), rješavajući po Zahtjevu za izdavanje odobrenja za sprovođenje koncentracije, br. UPI-04-354/24-42/1 od 03.06.2024. godine, podnijetog od strane privrednog subjekta **Društvo za trgovinu i usluge MTEL DOOEL Skoplje**, sa sjedištem na adresi ul. Maksim Gorki 11/1, III sprat, Skoplje, Republika Sjeverna Makedonija, preko ovlašćenog zastupnika Marije Ateljević, Bulevar Sv. Petra Cetinjskog 143, Podgorica, Crna Gora, a na prijedlog direktora Agencije za zaštitu konkurencije, na sjednici održanoj 25.09.2024. godine donosi

**R J E Š E NJ E**

**I ODOBRAVA SE** u skraćenom postupku sprovođenje koncentracije učesnika na tržištu koja se tiče sticanja pojedinačne kontrole od strane privrednog subjekta **Društvo za trgovinu i usluge MTEL DOOEL Skoplje**, sa sjedištem na adresi ul. Maksim Gorki 11/1, III sprat, Skoplje, Republika Sjeverna Makedonija, matični broj 7519958, nad privrednim subjektom **Društvo za telekomunikacije Lajkamobajl DOOEL Skoplje**, sa sjedištem na adresi bul. Kuzman Josifovski Pitu 15, 1000 Skoplje, Republika Sjeverna Makedonija, matični broj 7109377, na osnovu *Ugovora o kupoprodaji,* zaključenog 16.05.2024. godine.

**II** Po Zahtjevu za zaštitu povjerljivih podataka br. UPI-04-354/24-42/2 od 03.06.2024. godine, dostavljenog od strane privrednog subjekta **Društvo za trgovinu i usluge MTEL DOOEL Skoplje**, sa sjedištem na adresi ul. Maksim Gorki 11/1, III sprat, Skoplje, Republika Sjeverna Makedonija, biće odlučeno posebnim aktom.

**III** **UTVRĐUJE SE** da je u propisanom roku od strane privrednog subjekta **Društvo za trgovinu i usluge MTEL DOOEL Skoplje**, sa sjedištem na adresi ul. Maksim Gorki 11/1, III sprat, Skoplje, Republika Sjeverna Makedonija**,** uplaćena naknada za izdavanje ovog rješenja u iznosu od 15.000,00 (petnaest hiljada eura).